陳瑛_(萬曆甲戌進士)

陳瑛  ， 字廷玉 ， 別號梅原 ， 福建莆田縣人 。 父陳日孜 ， 明代書法家 。 嘉靖二十四年 （ 1545 ） 三月二十一日生 。 隆慶四年 （ 1570 ） 福建鄉試舉人 ， 萬曆二年 （ 1574年 ） 甲戌科進士 ， 授崇仁縣知縣 ， 擢授南戶部主事 ， 改工部虞衡司 ， 督造清河漕艘 ， 以舊版佐築河 。 又裒新版之羨築高家堰 ， 諸大臣才之 。 以塞鄭口功 ， 遷員外郎 ， 旋詔以都水郎中董中河事 ， 因開梁山新河 ， 經羊山至古洪 ， 十有二里 。 又開境山故河 ， 以助梁流 ， 省水衡金錢無算 。 升俸一級 。 滿九載 ， 復以寶應月河成 ， 萬曆十三七月擢山東左參政 ， 十五年六月 ， 晉廣東按察使 。 河複決睢邳間 ， 十六年五月 ， 召還爲山東按察使 ， 徐淮兵河道 ， 與司空潘季馴築新舊大堤及尺橫圍月堤 ， 塞決口三 ， 砌滾水壩四 ， 大壩二十有二 ， 升右布政使 ， 以外艱歸 ， 萬曆二十二年 （ 1594 ） 正月起復任山東參政兼僉事 ， 徐州兵備 ， 尋卒 ， 入祀莆田鄉賢祠 。 河壖之民至今祀之 。